《寿刘监丞》
宋代·吴势卿

佩玉徐行胜急驰，悠然滋味独深知。
地当韩愈分符处，人羡买臣怀绶时。
已出六奇陪授钺，更藏一着要观棋。
经纶毕竟还精密，大任非公更属谁。

作者简介：吴势卿，字安道，号雨岩（《全宋词》册四），建安（今福建建瓯）人。理宗淳祐元年（一二四一）进士。宝祐中知处州。景定二年（一二六一）为淮东总领。三年，由浙西转运副使任致仕。清道光《福建通志》卷一八二有传。今录诗十九首。